འོན་ཀྱང་སྐུ་མདུན་སྐུ་གོང་མས་ཕྱི་ལོ་༡༩༢༠ཡས་མས་ལ་ཨིན་ཡུལ་དང་རྒྱ་གར་ལ་བོད་པའི་སློབ་ཕྲུག་འགའ་ཤས་གཏོང་གནང་མཛད་པ་དེ་ཚོ་སློབ་གྲྭ་ཐོན་ཏེ་རྗེས་སུ་གཞུང་ཞབས་རྒས་པོ་ཆགས་པ་དཔེར་ན།ཏར་ཁང་ཆོས་ལྡན་ལགས་དང།དྲུང་འཁོར་བྱང་ངོས་པ་དང།སྐྱིད་སྦུག་པ་ཁོང་ཚོ་ངས་ངོ་ཤེས་ཀྱི་ཡོད།རྩེ་དྲུང་དང་དྲུང་འཁོར་རྒས་པོ་ཨིན་ཇིའི་སྐད་རྒྱག་མཁན་དེ་འདྲ་ཡོད།དེ་ལྟར་མུ་མཐུད་དེ་ཨིན་ཇི་ལ་སློབ་སྦྱོང་དུ་གཏོང་ཐུབ་པ་བྱུང་ཡོད་ན་ལོ་རབས་སུམ་ཅུ་པ་དང།བཞི་བཅུ་པའི་ནང་ང་ཚོས་འཛམ་གླིང་ཕྱིའི་རྒྱལ་ཁབ་དང་འབྲེལ་བ་མང་པོ་བྱེད་ཐུབ་པ་བྱུང་ཡོད་ངེས་ཀྱང།ཕྱི་ལ་མུ་མཐུད་སློབ་སྦྱོང་བྱེད་པར་གཏོང་ཐུབ་མེད།